section_heading: Kino zarada
paragraph_text: Film Erin Brockovich u domaća kina u SAD-u krenuo je 17. ožujka 2000. godine u 2848 kino dvorana te u prvom vikendu prikazivanja zaradio 28,1 milijun dolara. U konačnici film će u Sjevernoj Americi zaraditi sveukupno 126,6 milijuna dolara te dodatnih 130,7 milijuna dolara u ostatku svijeta čime ukupna kino zarada filma do danas iznosi 256,3 milijuna dolara.